Muntu het hope energie, maar hamer haper
The Trial of Muntu
Geskryf en geregisseer deur Kgosana Bakwena Thekwane Tot Saterdag 14 Junie Saans om 19h00 in die Wits-amfiteater, Johannesburg Kaartjies: R30 of R20 In The Trial of Muntu word n man van hoendermoord aangekla. En n gru-voorval met n hond en vuurwerke. En n swart kat se skopdood in n sportstadion.
Muntu word voor n soort peoples court gedaag. Tydens die verhoor word sy wandade uitgespel. En dis nie n enkele mens wat verantwoording moet doen nie. Want Muntu is in der waarheid die mensdom. Die stuk vra: Waarom is die mens so wreed teenoor diere? Maar ook: Wie besluit wie is skuldig? En wie besluit oor die straf? Want daar is ook n impimpi en n motorband en n vuurhoutjie betrokke.
Soos een karakter tereg s�: Jy s� Judas? Wie dink jy is jy: Jesus? Volgens die program neem The Trial of Muntu die gehoor op n morele en humanistiese reis van die Motherland tot die hiernamaals.
Moralisties is dit beslis. Die verhaal word boeiend vertel en die spel en dialoog is energiek, maar soms wens n mens dit het minder op die punt gehamer.